เสกสรรค์ เสวกสูตร

เสกสรรค์ เสวกสูตร หรือ โค้ชเล็ก เป็นผู้ฝึกสอนผู้รักษาประตูฟุตบอลหญิงทีมชาติไทย ผู้ซึ่งเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงสโมสรฟุตบอลธนาคารกสิกรไทย

ประวัติ 
เสกสรรค์ เสวกสูตร สำเร็จการศึกษาสาขาการตลาด จากมหาวิทยาลัยสุโขทัยธรรมาธิราช เขาเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงเป็นผู้รักษาประตูระดับอาชีพในหลายสังกัดสโมสร นอกจากนี้ เขายังมีผลงานการเป็นผู้ฝึกสอนผู้รักษาประตูฟุตบอลหญิงทีมชาติไทยในการแข่งขันระดับนานาชาติ อาทิ ใน พ.ศ. 2553 เสกสรรค์ได้ทำหน้าที่เป็นผู้ฝึกสอนให้แก่ฟุตบอลหญิงทีมชาติไทย ในการแข่งขันฟุตบอลในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน รวมถึงใน พ.ศ. 2556 ในการแข่งขันซีเกมส์ 2013 ที่ประเทศเมียนมาร์ และใน พ.ศ. 2557 ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเขาได้มีส่วนร่วมในการสร้างประวัติศาสตร์พาทีมเข้าสู่การแข่งขันฟุตบอลโลกหญิง 2015 ที่ประเทศแคนาดาได้สำเร็จ

ความสำเร็จ

ในฐานะผู้รักษาประตู 
สโมสรธนาคารกสิกรไทย
  ชนะเลิศ ฟุตบอลถ้วยพระราชทาน ก 3 ปีซ้อน (พ.ศ. 2534–2536)
  ชนะเลิศ ฟุตบอลถ้วยพระราชทาน ก พ.ศ. 2538, 2542
  ชนะเลิศ ถ้วยพระราชทาน ควีนส์คัพ 4 ปีซ้อน (พ.ศ. 2538–2541)
  ชนะเลิศ ไทยเอฟเอคัพ 1999
  ชนะเลิศ ฟุตบอลชิงแชมป์สโมสรเอเชีย ฤดูกาล 1993–94
  ชนะเลิศ ฟุตบอลชิงแชมป์สโมสรเอเชีย ฤดูกาล 1994–95
  รองชนะเลิศ เอเชียนซูเปอร์คัพ 1995

ในฐานะผู้ฝึกสอนผู้รักษาประตู 
ฟุตบอลหญิงทีมชาติไทย
  ชนะเลิศ เอเอฟเอฟวีเมนส์แชมเปียนชิพ 2011 ที่ประเทศลาว
  ชนะเลิศเหรียญทอง ฟุตบอลหญิงในซีเกมส์ 2013 ที่ประเทศเมียนมาร์
 อันดับ 5 ฟุตบอลหญิงเอเชียนคัพ 2014 ที่ประเทศเวียดนาม (ผ่านเข้าสู่การแข่งขันฟุตบอลโลกหญิง 2015 ที่ประเทศแคนาดา)

อ้างอิง

แหล่งข้อมูลอื่น 
 

นักฟุตบอลทีมชาติไทย
ผู้รักษาประตูฟุตบอลชาวไทย
ผู้เล่นสโมสรฟุตบอลธนาคารกรุงเทพ
ผู้ฝึกสอนผู้รักษาประตูฟุตบอล
ผู้ฝึกสอนทีมชาติ
บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
ผู้เล่นสโมสรฟุตบอลกรุงเทพคริสเตียนวิทยาลัย